Bertulaju I

No bi resessis a recuperare
da no poder pagare su riscatu,
ca faghinde su jogu 'e su sedatu
sa vida ti ch'est dévida passare1.

Iscuru tue si deves pagare
nessi su mesu 'e sos dannos ch'as fatu.
Jà ti ses aferrende a-d-onzi ratu
ma no resessis a ti nde pesare.

Calch'amigu ch'aias perdulariu
a cuddu mund'est paltid'in bon'ora,
chena calcunu chi ch'est in galera.

Tue no ses intrad'in matzonera
ma ses unu pè intro unu pè fora
gherrend'a isbarcare su lunariu.

Su vintitres de Nadale 1973

1Passare: è passata anche la vita di Bertulariu il ladro.